Izvor: Printscreen YouTube/WargamingNA

Bivša stjuardesa Jugoslovenskog aerotransporta (JAT), Vesna Vulović, poznata po tome što je sa 22 godine preživela pad aviona iznad Čehoslovačke, preminula je u Beogradu u 67. godini.

Mediji su objavili da je Vesna preminula u petak u svom stanu.

Vesna Vulović upisana je u Ginisovu knjigu rekorda kao jedina osoba koja je preživela pad bez padobrana sa 10.160 metara. Nesreća se dogodila 1972. godine. Eksploziju aviona preživela je tako što je bila vezana za sedište u repu DC-9, koji je zajedno s toaletima pao na sneg.

Kako su pisali mediji, Vesna Vulović, koja je tada imala 22, godine nije čak ni bila predviđena za taj let, već je bila zamenjena s drugom stjuardesom istog imena.

Posle poptpunog oporavka od frakture lobanje, preloma obe noge i tri pršljena, ali i privremene nepokretnosti, nastavila je da radi za JAT za šalterom.

Vesna Vulović je primila titulu za Ginisov rekord od Pola Makartnija.